|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 4452  ounz@vojvodina.gov.rs | |
|  | Číslo: 00427228 2025 09427 | DÁTUM: 12. 2. 2025 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 – i. uznesenie, 37/16, 29/17, 24/19, 66/20 a 38/2021) a článku 2 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programov a projektov v oblasti základnej a stredoškolskej výchovy a vzdelávania v Autonómnej pokrajine 2025 Vojvodine (Úradný vestník APV č. 8/2025)

pokrajinský tajomník vzdelávania, predpisov, správy a národnostných menšín – národnostných spoločenstiev vypisuje

**SÚBEH**

**NA FINANCOVANIE A SPOLUFINANCOVANIE PROGRAMOV A PROJEKTOV V OBLASTI ZÁKLADNÉHO A STREDOŠKOLSKÉHO VZDELÁVANIA V AP VOJVODINE NA ROK 2025**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2025 na financovanie a spolufinancovanie programov a projektov na zvyšovanie kvality vzdelávania a výchovy v oblasti základného a stredoškolského vzdelávania v AP Vojvodine v roku 2025 sú vo výške **25 000 000,00 dinárov.**

**ROZVRHNUTIE PROSTRIEDKOV**

1. **Pre ustanovizne základného a stredoškolského vzdelávania a regionálne centrá profesionálneho rozvoja zamestnancov vo vzdelávaní**

a) pre programy a projekty základného vzdelávania – **15 150 000,00 dinárov,**

b) pre programy a projekty stredoškolského vzdelávania – **5 237 000,00 dinárov,**

1. **pre združenia**

a) pre programy a projekty na úrovni základného vzdelávania – **2 850 000 , 00 dinárov,**

b) pre programy a projekty na úrovni stredoškolského vzdelávania – **1 763 000,00 dinárov.**

Právo zúčastniť sa na súbehu majú ustanovizne základného a stredoškolského vzdelávania na území AP Vojvodiny založené Srbskou republikou, autonómnou pokrajinou alebo jednotkou lokálnej samosprávy a regionálne centrá pre profesionálny rozvoj zamestnancov vo vzdelávaní so sídlom na území AP Vojvodiny, ako aj združenia so sídlom na území AP Vojvodiny, ktoré si ako jeden z cieľov stanovami združenia určili aktivity v oblasti vzdelávania.

Finančnou podporou, ktorá sa poskytuje týmto súbehom, sa presadzuje alebo chráni verejný záujem určený ustanoveniami článkov 6, 7, 8 a 9 Zákona o základoch systému výchovy a vzdelania (vestník Službeni glasnik RS č. 88/2017, 27/2018 – iné zákony, 10/2019, 6/2020, 129/2021 a 92/2023).

Uvedené prostriedky sú určené na tieto priority:

1. **Modernizácia výchovno-vzdelávacej práce**

* modernizácia vzdelávacieho procesu prostredníctvom inovácie a kreativity všetkých účastníkov, odborné zdokonaľovanie učiteľského kádra, popularizácii vzdelávania v médiách s dôrazom na kladné príklady z praxe a súčasné trendy vo vzdelávaní

1. **Prispôsobenie vzdelávania potrebám trhu práce**

* zlepšenie podnikateľského ducha, rozvoj praktických a životných zručností;
* profesionálna orientácia a kariérové poradenstvo, zvyšovanie kvality odbornej praxe.

1. **Pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev**

* vytváranie podmienok na lepšie vzájomné spoznávanie a získavanie nových poznatkov o histórii, kultúre a ďalších dôležitých skutočnostiach o spolunažívaní, posilnení dôvery medzi etnikami medzi žiakmi príslušníkmi rôznych národnostných spoločenstiev.

1. **Podporovanie inkluzívneho vzdelávania a predchádzanie predčasnému opusteniu formálneho vzdelávania**

* spoločenské začlenenie a rozvoj žiakov (s vývojovým postihnutím, špecifickými poruchami učenia a žiakov zo sociálne citlivých skupín), ako aj predchádzanie predčasnému opusteniu formálneho vzdelávania;
* podpora žiakov s výnimočnými schopnosťami, rozvoj talentov v súlade so ich výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaženiami žiakov neorganizovanými Ministerstvom školstva, vedy a technologického rozvoja (medziregionálne, medzinárodné).

1. **Podpora mimoškolských aktivít**

* usporiadané a odborné usmerňovanie voľného času žiakov v mimoškolských obdobiach a počas školských prázdnin prostredníctvom vzdelávacích táborov, stretnutí žiakov, krúžkov, športových, vedeckých a technických, kultúrnych a iných obsahov).

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na pridelenie uplatňujú sa tieto kritériá:

|  |  |
| --- | --- |
| 1 | Ciele a aktivity programu/projektu sú v súlade s prioritami súbehu; |
| 2 | Ciele programu/projektu sú jasné, konkrétne a dosiahnuteľné; |
| 3 | Aktivity sú reálne a primerané na dosiahnutie cieľov; |
| 4 | Uplatnený je inovačný prístup pri plánovaní aktivít, ktorými sa prenášajú vedomosti a skúsenosti škôl a občianskych združení do širšej komunity |
| 6 | Zviditeľnenie programu/projektu; |
| 7 | Udržateľnosť výsledkov programu/projektu; |
| 8 | Zapojenie partnerských inštitúcií do realizácie programu/projektu |
| 9 | Predchádzajúce skúsenosti s realizáciou programov/projektov, ktoré prispievajú k zlepšeniu výchovno-vzdelávacej práce. |

**SPÔSOB APLIKOVANIA**

Žiadosti o pridelenie finančných prostriedkov sa predkladajú na jednotnom súbehovom tlačive sekretariátu.

**Každá právnická osoba môže predložiť najviac dve prihlášky.** Spolu s prihláškou na súbeh sa predkladá nasledovná dokumentácia:

1. fotokópia rozhodnutia о zápise do registra v agentúre obchodných registrov pre združenia,
2. kópia potvrdenia o daňovom identifikačnom čísle,

3 fotokópiu výpisu zo stanov združenia alebo zakladateľského aktu (v ktorom sa stanovuje, že ciele združenia sú realizované v oblasti špecifikovanej v súbehu) overená združením.

Komisia nebude rozoberať: neúplné prihlášky, oneskorené prihlášky, nedovolené prihlášky (prihlášky, ktoré podali neoprávnené osoby, či subjekty, ktoré nie sú plánované súbehom), prihlášky, ktoré sa nevzťahujú na súbehom určené účely, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v predchádzajúcom období nedokladovali pridelené finančné prostriedky finančnými a opisnými správami, prihlášky užívateľov, ktorí opisnú/ finančnú správu o realizácii programov/projektov z predchádzajúceho súbehového obdobia nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.

.

**Dodatočné informácie týkajúce sa realizácie súbehu je možné získať telefonicky na čísle 021/487-4876.**

O pridelení finančných prostriedkov príjemcom rozhoduje pokrajinský tajomník zodpovedný za úkony vzdelávania na návrh komisie na realizáciu súbehu, ktorá posudzuje prijaté žiadosti. Komisia si vyhradzuje právo požadovať od žiadateľa dodatočnú dokumentáciu a informácie podľa potreby alebo určiť splnenie dodatočných podmienok na pridelenie finančných prostriedkov.

Ak je prihláška podpísaná osobou oprávnenou na základe plnomoci, je potrebné priložiť aj riadne podpísané splnomocnenie na podpis.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 14. marca 2025.**

Prihlášky na súbeh (povinne na vyplnenom tlačive, ktoré možno nájsť na webovom sídle pokrajinského sekretariátu) zasielať v papierovej forme v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21 000 NOVÝ SAD** s uvedením názvu súbehu/programu a projektu, poštou alebo osobne na podateľni pokrajinských orgánov správy (na uvedenú adresu) v čase od 9:00 do 14:00 hodiny.

Tlačivo prihlášky pre uvedené súbehy s prílohami si možno stiahnuť od **12. februára 2025** z oficiálneho webového sídla sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

**POKRAJINSKÝ TAJOMNÍK**

Róbert Ótott